經數: 一九七三

經名: 廬山蓮宗寶鑑卷第六

頁數: 三三一

上	欄

什法師曰. 直心以誠心而信佛法也. 信心旣

立則能發行衆善. 衆善旣積其心轉深. 深心

堅固則不隨衆惡. 棄惡從善名調伏心. 心旣

調伏則遇善. 斯行遇善斯行則難行能行. 難

行能行則萬善兼具. 萬善兼具故能回向佛

道. 向而彌進方便力也. 方便之要有三. 一

善於自行而不取相. 二不取證. 三善化衆生.

具此三者則得淨土. 土旣淸淨則衆生純淨.

衆生純淨則與化主同德. 故曰皆淨也. 諸

經雖廣說淨國之行. 未明行之階漸. 今此詮

明至極深廣. 不可頓超. 宜尋之有途. 履之

有序. 故說發行之跡始于直心. 直心卽是眞

心. 此心者群生誰不有之. 蓋自迷而不知不

覺也. 故六祖大師云. 一念平直卽是彌陀. 一

念邪險卽是衆生. 蓋以人居濁世現行無明.

口說直心行多諂曲. 溺於苦海而不能出. 是

故佛慈愍彼. 示之以方便. 導之以念佛. 伏

彼亂心令捨邪險而歸乎正眞. 卽衆生而生

淨土. 所以寶王論云. 淸珠下於濁水. 濁水不

得不淸. 佛想投於亂心. 亂心不得不佛. 是以

因念佛而顯直心. 因直心而行衆善. 行衆善

而得佛淨土. 豈非佛祖之方便智力乎. 肇法

師云. 積行者故淨心. 心淨則無德不淨. 生法

師曰. 功德則淨土之殊勝因也. 功德則淨土

之殊妙果也. 淨土因果蓋是心之影響. 故云

欲得淨土必淨其心. 所謂聲和響順形直影

端者矣

修進工夫

淨土唯心之說旣已明矣. 人皆知有必須親

中	欄

到. 而後已欲證此道. 當以正信爲入門以修

心爲正行. 正行者卽所施之功. 所行之行也.

此之功行名爲淨業. 卽往生西方之資糧也.

此之行業隨人所修. 蓋一切人力量有大1少

機. 智有淺深. 所以行業不等. 上上根智人

直下自悟. 識自本心. 見自本性. 卽是彌陀. 此

則是如來. 無住無依最上乘境界. 萬中無一

也. 其未能頓悟之人. 須是諦信淨土. 一心念

佛漸次進修. 仗阿彌陀佛願力攝持. 自己一

念眞實下2工. 正如抱橋柱□洗萬無失一也.

雖云念佛一門. 其實意含無盡. 是故祖師立

敎利鈍俱收. 有實有權有深有淺有頓有漸

皆可修持. 上根者參究坐禪. 中根者觀想持

念. 六時修禮日夜精專. 下至十念成功. 總在

一心履踐. 各有行相次第階梯. 隨力行持皆

可進3趣. 此之行門乃成就佛果菩提之道路

也. 須是自信自行自修自度. 要在立大志發

大願. 自辦工夫努力. 向前莫作容易. 譬如

百二十斤□子到臨時. 及節自家擔荷得去

方爲了事. 決定不在會說會道. 廣化人緣上

決定. 不在有傳有授. □捏做作上. 決定不在

廣設道場多點香4蠟上. 蓋由著事相而迷昧

正理. 順聲色而違背眞宗. 數他寶而自無半

錢貨. 良藥而自疾不救. 是故遠祖師云. 得其

趣者若暗室之燃燈. 失其意者同滯指之迷

月. 殊不悟無心. 乃正動念皆邪慧. 日旋隱乎

昏雲. 客塵轉□乎心鏡. 遂乃念慮交馳情欲

紛競. 調伏不息止暇. 猶繁落無記者. 徒滯

於兀然. 希有得者. 便同諸邪命. 指置無從難

下	欄

言正定. 無期入於法界. 永久處於塵籠. 凡修

淨土之人. 灼然是要敵他生死. 不是說了便

休. 當念無當迅速時不待人. 須是把做一件

事始得5若也. 半進半退似信似疑. 到了濟得

甚□邊事. 如何出離輪□. 若是信得及便從

今日去. 發大勇猛. 發大精進. 莫問會與不會.

見性不見性. 但只執持一句南無阿彌陀佛.

如□著一座須彌山相似搖□不動. 專其心

一其意. 或參念觀念億念十念或默念專念

繫念禮念. 念玆在玆. 常憶常念. 朝也念. 暮

也念. 行也念. 坐也念. 心念不空過念佛不

離心. 日日時時不要放捨綿綿密密. 如□抱

卵常敎煖氣相接. 卽是淨念相繼更加智照.

則知淨土卽是自心. 此乃上智人修進工夫.

如此把得定做得主□得穩. 縱遇苦樂逆順

境界現前. 只是念阿彌陀佛. 無一念變異心.

無一念退6隋心. 無一念雜想心. 直至盡生永

無別念. 決定要生西方極樂世界. 果能如是

用功則歷劫無明. 生死業障自然消□. 塵勞

習漏自然淨盡無餘. 親見彌陀不離本念. 功

成行滿願力相資. 臨命終時定生上品. 其或

力量未充應須. 隨力修習未能專一. 辦功亦

要朝昏禮念. 縱使家緣繁冗無忘十念稱名.

日日用心猛著精彩. 積功積行發願發心. 誓

畢此生同登淨域. 可謂水須朝海去. 雲定入

山歸

資生助道

在家菩薩. 念佛高流日赴檀信之齋. 坐享人

天之供皆非常道. 不若治生有意修行豈妨

經數: 一九七三

經名: 廬山蓮宗寶鑑卷第六

頁數: 三三二

上	欄

作務. 或田疇播種. 或市井經營. 或富有家

資. 或日心升合應思勤則不惰儉. 則有餘以

此修身方爲佛子. 若也奢華懶*隋生事. 蕭條

雖欲修行不可得也. 信知治世資生皆順正

法工巧伎藝饒益群生. 欲修淨業正因. 當以

資生助道. 所以潭州黃老常打鐵以修行. 居

土[&FFFF]#公賣[&FFFF]#籬而養道. 喩彌陀□像爲業. 戴

佛庵發燭資身. 可謂一日不作一日不食矣

作福助緣

有淨業弟子. 問蓮宗慈照導師云. 弟子專修

念佛三昧. 可得用布施持戒供養作福不. 師

答曰. 汝能專念彌陀. 若不持戒則有毁犯罪.

若不布施則長□貪業. 若不供養三寶則有

1慢業. 若不恭敬一切則有輕人罪. 是故毁

犯卽墮地獄. □貪卽墮餓鬼. 我慢則常在惡

道. 輕人則世世貧賤. 似此惡業障蔽. 欲生淨

土其可得乎. 如此念佛之人. 譬如旱田栽穀.

欲望收成不可得也. 故肇法師云. 有爲雖僞

棄之則佛道難成. 無爲雖眞執之則慧性不

朗. 汝今欲修念佛三昧. 得生淨土速成佛果

菩提者. 須是專以念佛爲正行. 更以福德爲

兼修. 晨夕常勤供養三寶. 禮拜懺悔布施持

戒. 潔白三業增助淨緣. 諸惡莫作衆善奉行.

所修一切善根悉皆回向淨土. 成就念佛功

德速證菩提. 可謂順水行船. 更如□棹矣

去惡取善

淨土十門敎誡云. 修淨土人須是去惡取善.

方得成就功德. 若人雖念彌陀. 嫉□心盛名

闇. 尖刀臨終風2力解身百骸疼痛. 或言我能

中	欄

持戒他不能行. 傲慢師僧輕毁一切. 現生折

福短壽勞病吐血而亡也. 若念佛之人塵垢

未淨. 惡念起時須自檢點. 或有□貪心. 嗔

恨心癡愛心. □□心欺□心. 吾我心貢高心.

諂曲心邪見心. 輕慢心能所心. 及諸逆順境

界隨染所生. 一切不善之心. 設或起時急須

高聲念佛. 斂念歸正勿令惡心相續. 直下打

倂淨盡永不復生. 所有深信心志誠心. 發願

回向心慈悲心. 謙下心平等心. 方便心忍辱

心. 持戒心喜捨心. 禪定心精進心. 菩提心及

一切善心. 常當守護更要離非梵行. 斷惡律

儀. □狗□羊愼母畜養. □獵漁捕皆不應爲.

當知極樂國內諸上善人. 良由捨棄惡緣循

行善業. 生淨土不退菩提. 念佛之人當隨

佛學. 應以去惡取善爲鑑誡焉. 但能依此修

持是爲淨土正行. 可謂無限野雲風掃盡. 一

輪明月照3天心

拔濟幽趣

釋子沙門在家菩薩. 旣修西方淨業. 當運廣

大慈悲. 如法進修善隨佛敎. 明因識果鑒是

別非. 集出世間福智資糧. 圓大丈夫等妙功

德. 是故釋尊再四敎誡. 我諸弟子隨所住處.

當施法食濟諸法界. 一切有情除彼飢渴. 極

苦化令同趣菩提. 若不施食無慈悲心. 非吾

弟子是惡徒衆. 經有明文. 詳觀一切衆生不

了自性. □貪嫉□瞋恨愚癡. 於人天鬼畜之

中地獄脩羅之內. 飢渴焦熬愁憂苦惱. 冥冥

長夜心出無期. 以理推之無非宿生父母. 如

佛所說皆是累劫怨親. 是以運觀音之慈悲.

下	欄

修普賢之行願. 誓同拔濟悉脫比淪. 有力者

修齋設供. 無力者□食施生施食殊4功廣大

無量具足妙利. 言莫能窮略擧數端. 普告賢

者. 施心一發妙行全彰. 具足三檀圓修六度

利他自利自覺覺他善. 集出世福智永作淨

土資糧. 廣植□基圓成體用. 乃至埋藏枯骨

掩□暴屍. 普爲幽魂代伸懺悔. 橋梁義井通

濟往來. 飮食錢財隨力惠施. 每見貧窮凍□

痛切. 悲憐至於孤老□殘倍加慈念. 常存利

濟曲盡眞慈. 凡修一切善根盡願衆生成佛

以玆勝利回向西方. 普冀有情同登覺岸. 是

以蕭梁武帝修水陸之儀. 三藏不空有濟孤

之法. 可謂一雨周沙界群心永夜蘇

放諸生命

欲趣菩提慈心爲本. 凡修淨業濟物爲先. 觀

夫飛禽走獸水族遊鱗. 或□網羅或拘籠檻.

穿□反翼繫足倒懸. 將臨湯火之間. 欲赴刀

砧之上. 憂悲恐懼變□□惶. 望雲漢以魂消.

憶林泉而膽碎. 雖知萬死猶冀一生. 顧□哀

鳴以心救拔. 所以弟子悲憐抽財贖命. 開籠

釋檻斷縛解懸. 施水焚香合掌□願. 法施事

畢安詳放之. 或縱陂池或齎林野. 皆由佛道

展演悲心. 乃至上及人倫下霑□蟻. 但能救

死無不放生. 旣乃放生自然長命. 因玆勝利

回向西方. 普願衆生同成佛道. 所以長者言

魚沙彌救蟻. 鄭昌圖焚燒[&FFFF]#網. □禪師建立

生池. 楊寶之療病雀. 敏仲之投○□. 元祖師

有頌戒殺. 滿禪師說戒放生. 可謂慇懃爲5解

丁香結. 放出枝頭自在春

經數: 一九七三

經名: 廬山蓮宗寶鑑卷第六

頁數: 三三三

上	欄

六度萬行1齊修

六度者. 布施持戒忍辱精進禪定智慧六波

羅蜜也. 若念佛人專修三昧. 學出世間須達

乎至善. 要知六度萬行不出一心. 於一心中

一切法俱備. 如浴大海已用諸河水也. 如萬

種香爲丸. 若燒一丸具足衆味. 如人取寶獲

如意珠王. 一切衆寶出生無盡也. 何以知其

然. 執持一句阿彌陀佛故得三昧. 一念之中

與理相應諸法現前. 六度萬行皆悉具足. 布

施則心無染著. 持戒則不起妄緣. 忍辱則能

所俱忘. 精進則心無間斷. 禪定則動靜俱寂.

智慧則不立絲女. 乃一度之中出無量度. 度

度之內如帝網羅. 但知一心本空自然萬行

具足. 是故八萬四千法門. 八萬四千智慧. 八

萬四千功德. 皆從一念念佛心中出生也. 華

嚴經賢首菩薩言. 佛子於一切時中. 善用其

心則獲一切勝妙功德. 可謂一性圓通一切

性. 一法遍含一切法

維摩大士示淨土八法

維摩詰經云. 衆香世界菩薩問曰. 菩薩成就

幾法. 於此世界行無瘡□生于淨土. 維摩詰

言. 菩薩成就八法. 於此世界行無瘡□生于

淨土. 何等爲八. 饒益衆生而不望報. 代一切

衆生受諸苦惱. 所作功德盡以施之. 等心衆

生謙下無□. 於諸菩薩視之如佛. 所未聞經

聞之不疑. 不與聲聞而相違背. 不嫉彼供不

高己利. 而於其中調伏其心. 常省己過不訟

彼短. □以一心心諸功德. 是爲八法行無瘡

□生於淨土

中	欄

2較明修行難易

娑婆濁境衆苦集而心道難成. 淨土樂邦諸

善聚而位登不退. 稱名號者諸佛護念而往

生. 發菩提者彌陀光照而增進. 菩薩羅漢與

其同□. 水鳥樹林悉皆念佛. 耳畔常聞妙法.

心中頓絶貪嗔. 快樂無窮壽量何極. 一生彼

土便獲阿惟. 豈比人天道中. 觸目多諸違順.

權乘路上善根希有周圓. 地前三賢尙未見

道而失念. 舍利六住猶遇惡緣而退心. 所以

法華會上退席者五千. 寶積經中失道者猶

衆. 觀佛世尙爾. 何今時不然. 華嚴合論. 問

曰. 如涅槃經云. 聞常住生字尙七劫不墮地

獄. 華嚴經云. 設聞如來名及與所說法. 不生

信解亦能成種. 何故第六住心. 及地前菩薩

猶言有退. 答曰. 從凡入道勝解未成. 未得

謂得便生□慢. 不近勝友不敬賢良爲怠慢

故3久處人天隨違順緣. 惡念一起卽成地獄.

若一信不慢常心勝友. 卽無此失. 何以故. 權

敎中. 第六住心地前三賢. 總未見道所修行

業皆是有爲. 凡有無明皆是折伏. 有力卽不

退失. 至八地中始入無功用行. 是知三乘之

士歷僧祇劫而功行無成. 念佛之門於迪指

頃而位階不退. 是以三淨土者唯善無惡故.

位無有退者決定成佛. 故彌陀經云. 極樂國

土衆生生者. 皆是阿□跋致是也. 嗟乎初心

信淺. 非他力難以進修. 我佛願深但有緣悉

皆攝受須信. 餘門學道如蟻子上於高山. 淨

土往生似風帆行於順水. 彌陀接引直趣菩

提. 衆聖提□高超三界. 上品卽登佛果. 下生

下	欄

猶勝天宮. 普信勿疑同修不退

天台示淨土□厭二行門

十疑論云. 欲生淨土須具厭□二行. 一者厭

離行. 常觀此身膿血屎尿. 惡露臭穢不淨. 初

觀世人. 從情欲貪愛生. 是種子不淨. 二觀父

母赤白和合. 是受生不淨. 三住母胎藏卽是

住處不淨. 四在母胎時唯食母血. 卽是食□

不淨. 五十月滿足從産門出. 卽是初生不淨.

六內身膿血卽是擧體不淨. 七死後[&FFFF]#脹爛

壞. 卽是究竟不淨. 觀身旣爾. 觀人亦然. 次

觀娑婆穢境. 衆苦共集生老病死. 怨憎會苦

愛別離苦. 憂悲煩惱三塗八難. 六趣輪□地

水火風. 無常敗壞貪瞋癡慢. 遇境生心應當

厭離. □生厭離淨土必成. 二者□樂行心生

淨土. 爲欲救拔一切衆生苦故. 是故希心起

想樂緣西方淨國. 百寶莊嚴金地瓊林. 花池

光彩神通自在. 任意他方永絶死生更無煩

惱. 阿彌陀佛相好光明法門自悟. 衣食自然

諸快樂門故須□樂

淨業道場

夫淨業者. 無相無爲之妙行. 不染不滯之玄

宗. 道場者三世諸佛之住持. 菩提正覺之□

域. 豈名相數量之可測. 非智識能所之述乎.

得其旨也以誠敬爲莊嚴. 以行願爲軌則. 所

以維摩詰經中示道場之衆相. 遠祖師法社

有節度之□文. 是以解斯義者. 入於實相境

與智合. 事與理幷然. 五分之法身. 香九千

光之智慧燭. 絶思絶慮謂之淸淨齋4修. 曰

5敬曰嚴. 謂之平等供養. 行住坐臥不離6道

經數: 一九七三

經名: 廬山蓮宗寶鑑卷第六

頁數: 三三四

上	欄

場擧動施爲無非佛事. 念念彌陀出世. 心

心菩薩放光. 行行盡是西方. 步步皆登寶所.

無一法而非正法. 擧一音而皆圓音. 1發一念

則天龍護持. 行一令則魔王喪膽. 此則靈山

一會儼然未散. 是名眞法供養如來. 論功德

則無量無邊. 論果報則難思難議. 以此祈福

則何福不臻. 以此度生則有生皆度. 是名眞

實功德. 是名淨業道場. 今嗟末代有等癡人.

不究自心不知佛理. 執著外境爲實. 一向著

相修行. 這邊做幾會道場. 那□點幾斤香燭.

某處化多少人. 懺戒幾時點若干箇化緣. 我

是張導師傳宗. 他是李師長徒弟. 彼是普字

號. 伊是覺字宗. 不思根本自何來. 名競枝

條無是處. 更又胡言漢語動輒是此非他. 妄

解佛經密傳僞敎. 打口鼓子弄葛藤頭. 爭我

爭人論高論下. 漏逗不少出醜甚多. 不知羞

恥故如斯. 豈識□惶胡恁□. 將淨土一實之

道. 變雜劇場把. 彌陀萬德之名. 做山歌唱

失□祖師正眼鈍置蓮宗敎門. 達人暗地悲

傷. 識者觀時驚愕. 更有敲□打Ｃ念眞言. □

僧門之應副. □水書符談禍福. 狀師巫之所

爲. 差遣諸天. 追亡攝2崇喝罵三寶. 救病驅

邪. 百樣蹊□. 萬般○異. 脚波波與他人作奴

僕. 忙急急不顧命□門徒. 讀誦時十錯九訛.

禮念時七□八Ｃ. 展開經打□睡收起經說

家私聚頭□腦弄精魂. 作隊成群乾打□. 不

思因果不顧罪愆. 借佛祖廣大法門. 受人天

禮拜供養. 美則固美. 善則未善. 若是持佛戒

在佛門. 當學如來之道. 誦佛經行佛行. 方

中	欄

盡祖師之心未能入聖超凡. 惟恐無德應供.

如抹卓布不無穢汚. 於自身似磨刀石. 未[&FFFF]#

消磨於本體. 若能覺悟只好回頭. 當初投佛

持齋畢竟爲甚□. 事旣不能救於生死. 爭如

自退省修持. 專念彌陀勤心懺悔. 近智人參

尋佛理. 向靜處體究心王頓令業海息波濤.

顯出驪珠照天地. 圓成自己利益他人. 若遇

應供道場愼勿放逸輕慢. 依節度以無違. 遵

齋經而奉法. 現前卽得念佛三昧. □此是箇

安樂法門. 上可以報答四恩. 下可以拔濟三

有. 實不枉爲佛子. 亦[&FFFF]#辜負己靈3信. 願相

資行解均備. 如斯行履. 卽現在之彌陀. 自

此修持眞人天之眼目. 是大緣也. 豈小補哉.

會□靑山高處見天闊. 白藕開時聞水香

自行化他

佛言. 自未得度先欲度人者. 菩薩發心自覺

已圓復覺他者. 如來應世故. 我蓮宗祖師. □

立念佛一門. 行解相應自利利人. 化物有方

誨人存理. 稱曰導師. 專以念佛三昧示導於

人. 普令超出世間也. 是故敎傳天人下皆仰

焉. 今之爲師者不達其道局于名相. 4多集

徒衆不修實行. 空有人師之名. 無法可師於

人. 欲人恭敬尊重. 無德受人恭敬. 誠可恥

也. 經云. 凡欲度人者. 先須心自度. 維摩云.

自疾不能救云何救他疾. 又地獄報應經云.

自不淸淨敎人淸淨無有是處. 智度論云. 譬

如二人各有親屬爲水所溺. 一人情急直入

水. 救爲無方便彼此俱沒. 一人有其方便. 往

取船[&FFFF]#乘之救接. 悉皆度脫水溺之難. 是故

下	欄

爲人師者. 有度人之心. 無度人之智. 5何得

端然拱手. 空腹高心不肯親近明師. 惟知倨

傲受人禮拜恭敬供養. 因貪虛譽實種禍基.

譬如凡夫妄號帝王自取誅滅. 卽前之所謂

無方便而救人也. 豈何妄爲哉. 大凡爲人之

師欲度弟子. 要當觀照從上佛祖修行之因

地. 得道之源流. 傳宗之正印. 念佛之法門一

一攷究. 明白自信自行. 一一修持一一成就.

旣自利己然後利人. 是乘彌陀之大願力船.

救接苦海中之比溺也. 彼此利濟不亦宜乎.

是謂以先覺覺後覺也. 自信此法門. 亦敎人

信此法門. 自行此道. 亦敎人行此道. 自願

往生淨土. 亦敎人發願往生淨土. 自見本性

彌陀. 亦敎人見本性彌陀. 如此用心. 豈不是

行菩薩之行也. 師徒弟子各稟正因同行正

道. 展轉化度盡未來際. 一切衆生俱悟佛乘

同出生死. 其功德力. 豈易量哉. 以此爲人之

師. 亦何慊焉. 其或不然. 迷悟兩途正邪異報.

可謂金毛窟□生獅子. 野狐巖下出狐狸

以事檢心

永明壽禪師自行錄云. 欽惟古聖罔伐己能

緬想. 前賢靡彰自德. 然釋典有先自行化他

之敎. 儒宗標內擧不避親之. 文師常示徒云.

因觀弘明集中. 先德有檢覆三業門云. 夫剋

責之情猶昧. 審的之旨未彰. 故以事檢校心.

凡所修習旣知不及彌增悚□. 何謂檢校. 檢

6我此身. 從旦至中. 從中至暮. 從暮至夜. 從

夜至曉. 乃至一時一刻一念一頃. 有幾心幾

行幾善幾惡. 幾心欲□伏煩惱. 幾心欲降伏

經數: 一九七三

經名: 廬山蓮宗寶鑑卷第七

頁數: 三三五

上	欄

魔怨. 幾心念三寶四諦. 幾心悟苦空無常. 幾

心念報父母恩慈. 幾心願代衆生受苦. 幾心

發念菩薩道業. 幾心欲布施持戒. 幾心欲忍

辱精進. 幾心欲禪定顯慧. 幾心欲慈濟五道.

幾心欲勸勵行所難行. 幾心欲超心辦所難

辦. 幾心欲忍苦建立佛法. 幾心欲作佛化度

群生. 上已檢心. 次復檢口. 如上時刻. 從旦已

來已得演說. 幾句深義已得批讀. 幾許經典

已得理誦. 幾許文字已得. 幾□歎佛功德已

得. 幾□□向發願. 次復檢身. 如上時刻已得.

幾□屈身禮佛. 幾拜已得. 幾□屈身禮法禮

僧已得. 幾□執勞掃塔塗地已得. 幾□燒香

散花然燈已得. 幾□掃除塵垢正列供具已

得. 幾□懸幡表刹合掌供養已得. 幾□□佛

恭敬十百千□. 如是檢察會理甚少違道. 極

多白淨之業. □不足言煩惱重障. 森然滿目

闇□轉積. 解脫何由. 如上檢察自救無功. 何

有時閑議人善惡. 故須三業自相訓責. 知我

所作幾善幾惡. 是以若不自先檢責. 何以化

導群機. 故菩薩爲度衆生. 故先自修行. 所以

淨名經云. 資財無量攝諸貧民. 奉戒淸淨攝

諸毁禁. 以忍調行攝諸□怒. 以大精進攝諸

懈怠. 一心禪定攝諸亂意. 以決定慧攝諸無

智. 又經云. 自持戒勸他持戒. 自坐禪勸他坐

禪. 大智度論云. 本師釋迦牟尼佛. 不捨穿針

之福. 祖師龍樹菩薩釋云. 如百歲翁作舞. 何

以故. 爲敎兒孫故. 肉未居究竟位全是自利

門. 從十信初心歷十住十行十回向十地. 直

至等覺佛前普賢. 位猶是自利. 利他門者登

中	欄

妙覺位. 至佛後普賢方是利他之行因. 師自

說編紀二三. 旣對治之行可觀. 則攝化之門

弗墜. 乘戒兼急權實雙行. 體用相收理事無

□. 今引萬善同歸集後偈. 以顯圓修. 頌曰

菩提無發而發    佛道無心故心

妙用無行而行    眞智無作而作

興悲悟其同體    行慈深入無緣

無所捨而行檀    無所持而具戒

修進了無所起    習忍達無所傷

般若悟境無生    禪定知心無住

鑒無身而具相    證無說而談詮

建立水月道場    莊嚴性空世界

羅列幻化供具    供養心王如來

懺悔罪性本空    勸請法身常住

回向了無所得    隨喜福等眞如

讚歎彼我虛玄    發願能行平等

禮拜影現法會    行道步□眞空

焚香妙達無爲    誦念深通實相

散花顯諸無著    迪指以表去塵

施爲谷響度門    修習空花萬行

深入緣生法性    常遊如幻法門

誓斷無染塵勞    願生唯心淨土

履踐實際理地    出入無□觀門

降伏鏡像魔軍    大作夢中佛事

廣度如化含識    同證寂滅菩提

廬山蓮宗寶鑑念佛正行卷第六1(終)

下	欄

廬山蓮宗寶鑑念佛正願卷第七(七章)

念佛正願說

理由智導行由願興. 行願得均理智兼備. 理

智兼備則心心念念總是彌陀. 刹刹塵塵皆

爲淨土. 自非大願行力. 曷能臻此哉. 欲人人

證此三昧者. 要在信願深其根本也. 夫願者

樂也欲也. 欲生西方淨土樂見阿彌陀佛. 故

發此願. 是以憑大願力直要到彼也. 所以慈

照云. 時時發願樂慕往生. 日日禱祈勿令退

失. 如無願心則善根比沒. 華嚴經云. 不發大

願是爲魔事. 所以普賢廣無邊願海. 彌陀有

六八願門. 是知十方諸佛上古先賢. 皆因願

力而得成就菩提. 不興願樂之心不成願樂

之行. 故云法門廣大無願不成. 是以佛隨人

之心滿人之願. 何肉專修念佛願生淨土. 安

得不遂心滿願哉. 懺云. 願我不退菩提心. 願

我決定生安養. 願我速見彌陀佛. 願我盡生

無別念. 唯心淨土獨相隨. 又阿彌陀經云. 若

有信者應當發願願生彼國. 又懺云. 衆生無

邊誓願度. 煩惱無盡誓願斷. 法門無量誓願

學. 佛道無上誓願成. 此則謂之四弘誓願. 故

我慈照集懺恐人著事迷理. 乃云自性衆生

誓願度. 自性煩惱誓願斷. 自性法門誓願學.

自性佛道誓願成. 此四句直明眞理. 欲令一

切人於自性中度了. 一切妄念衆生. 所謂邪

迷雜想貪癡嫉□. 瞋2□惡毒等心故. 令發大

誓願自性自度也. 又於自性中斷除一切煩

經數: 一九七三

經名: 廬山蓮宗寶鑑卷第七

頁數: 三三六

上	欄

惱. 所謂塵勞業識邪思惡念. 猶如色雲障覆

自性. 光明不現. 故令發大誓願. 自斷除之永

不令起. 又於自性中修學一切法門. 所謂念

佛三昧悲智行願無量法門. 故令發大誓願

自性自修. 常無退失直至菩提. 不以得少爲

足. 又於自性中自信有佛發大誓願. 常自觀

照自願成佛菩提. 此乃慈照老婆心切明明.

與後人開了一箇門戶. 只要爾諸人自信自

肯. 從這□入頭悟自性彌陀. 達唯心淨土入

諸佛境界. 成就無上菩提. 嗟乎世之善人不

知此意. 向外別心. 何異持神珠而巡乞也. 可

不惑乎. 普願見聞遞相勸策. 同興正念早上

玄途. 覺前前非明後後位. 立大志氣. 奮大勇

猛. 發大誓願. 誓度無邊衆生. 誓斷無盡煩惱.

誓學無量法門. 誓願往生西方極樂世界. 見

阿彌陀佛. 誓同一切善人. 圓成無上佛道. 可

謂不得春風花不開. 花榮須感春風力

勸發大願

慈照云. 有行無願其行必孤. 有願無行其願

必虛. 無行無願空住閻色. 有行有願直入無

爲. 此乃佛祖修淨業之根本也. 備觀今時信

人歸投佛會. 或爲病苦而發心. 或爲報親而

擧意. 或爲保扶家宅. 或爲怖罪持齋. 雖有

信心而無行願. 雖云念佛不達本根. 凡修善

緣皆爲了還心願. 罕有爲自己生死. 發願念

佛心生淨土者. 往往香燭道場祝願回向之

辭. 皆是表獻神明消災延壽而已. 故與經懺

本意相違. 不合諸佛本願. 縱使一生修誦. 不

明理趣錯用工夫. 是謂終日數他寶自無半

中	欄

錢分也. 臨終所以不得往生淨土者. 蓋無行

願故也. 又有一等癡人. 投佛受戒乃於三寶

前. 焚香誓願云. 我若破戒甘當惡病纏身永

墮地獄. 或言左眼出血右眼出膿. 自肯自甘

類官司之執結. 多見有口無心破齋犯戒. 自

願受報痛苦奚堪. 甘心墮落之門. 自取喪身

之兆. 殊不知佛祖興慈運悲. 何嘗敎人如此

皆是邪師過謬錯. 將罰□以爲發願耳. 何惑

之甚哉. 予嘗憫念勸令同發正願. 心生淨土

願同作佛. 彼則曰我是凡夫. 豈敢望生淨土

要作佛耶. 我有此心. 又成妄想. 予應之曰. 不

然善知識佛是覺也. 淨土是心也. 此心誰不

有之覺卽佛也. 迷則衆生也. 世人背覺合塵

輪□三界四生六道善惡業緣受報好醜. 皆

因妄認四大. 爲我身六塵爲實有. 隨1他幻境

日夜流轉. 未嘗暫省回光. 從生至老惟憂家

緣. 不辦財不稱心. 愈多愈心愈貪不足. 雖曰

積善奉佛禮拜作福燒香. 只願富貴榮華長

生不死. □做些小好事. 便有伏願數般要保.

穀米盈倉蠶絲倍萬. 子孫光顯牛馬□生. □

有一不如意便怨佛不保全. 日日財喜增添始

道天龍感應. 如此貪謀正是妄想自不知覺.

□言念佛心生淨土之說作妄想者. 豈不大

顚倒乎. 凡曰作福盡屬有爲. 蓋世間有漏之

因. 非出世無爲之道修行. 佛子宜善思惟. 今

日有緣得逢佛法. 當須究本莫競枝條. 一念

回光修出世法. 願捨娑婆願生淨土. 亦如久

客在於他鄕. 思欲歸2于故里也. 此願生淨土.

願作佛之心. 豈可比同凡夫妄想哉. 豈不見

下	欄

懺中云. 願我臨欲命終時盡除一切諸障□.

面見彼佛阿彌陀. 卽得往生安樂刹者是也.

可謂一朝踏著來時路. 始覺從前錯用心

慈照宗主示念佛人發願偈幷序

彌陀節要云. 念佛之人最急一事不善相應.

何以故. 雖云持戒念佛. 不曾發心願生淨土.

皆是埋頭過日自失善利. 大凡念佛. 先要發

心. 欲超生死往生淨土. 須以大願自爲主意

常須念佛. 早晩專心禮拜彌陀. 如朝帝主兩

不失時. 日近日親心口與佛相應. 去佛不遠.

口念心想心願見佛. 發深重願決信無疑. 日

久歲深工夫純熟自然三昧成就. 臨命終時

彌陀接引淨土現前. 更願現生之內常遇善

知識. 不値邪見師. 無惑我心不生懈怠. 若也

如此念佛深信發願是信行願三不虧也. 臨

終見佛. 卽非外來. 盡是唯心顯現. 猶如種子.

在地逢春發生. 豈是外來皆從地出也. 今之

修行亦爾. 念佛信願納在八識心地. 臨終發

現淨土彌陀. 卽非外來皆從自心出也. 偈云

萬法從心生	萬法從心滅

我佛大沙門	常作如是說

持戒無信願	不得生淨土

唯得人天福	福盡受輪□

展轉難脫離	看經無慧眼

不識佛深意	後世得聰明

亂心難出離	不如念佛好

現世無名利	行坐不多羅

則是阿彌陀	發願持戒力

回向生樂國	正是合行持

經數: 一九七三

經名: 廬山蓮宗寶鑑卷第七

頁數: 三三七

上	欄

千中不失一	釋迦金口說

彌陀親攝授	諸佛皆護念

諸天善護持	見此念佛人

與佛不相遠	應當坐道場

轉于大法輪	普度無邊衆

譬如貧家女	腹孕轉輪王

諸天常愛護	貧女自不知

腹中有貴子	今此念佛人

其意亦如是	憶佛常念佛

不久當成佛	諸佛善護持

其人自不知	我當生淨土

□要來後世	再得生人中

譬如貧人家	地內有伏藏

藏神常守護	不令其有失

貧人自不知	家內有寶藏

逐日□客作	心衣食自濟

今此念佛人	其意亦如是

不知念佛人	具足如來藏

自說我無分	返要生人中

譬如病人家	自有眞妙藥

不知妙藥性	不能自治病

每日床枕邊	痛苦受無量

今此念佛人	其意亦如是

不知念佛心	能滅貪瞋病

能爲大醫王	能爲大寶藏

利濟一切人	能爲大法王

覆護一切衆	將爲是凡夫

不得生淨土	且自持齋戒

後世願爲人	展轉更修行

中	欄

方可生彼國	多見修行人

常作如是說	不稱彌陀願

不合淨土經	邪見障覆心

畢竟難出離	非是他人障

皆是自障心	今世不得生

一蹉是百蹉	勸汝修行人

信我如來說	佛無不實語

豈是虛□言	但當自精勤

一心心淨土	因風吹於火

用力不消多	幸有念佛心

回願超三界	逢寶不取寶

遇食受飢寒	□哉大丈夫

不見眞實意	我今略勸讚

展轉傳與人	代我廣流通

作於如來使	眞是諸佛子

眞名報佛恩	普願如說行

同生極樂國

心生淨土要在發願

智度論第八卷問曰. 諸菩薩行業淸淨自得

勝報. 何必要立誓願然後得之. 且如田家得

穀. 豈復待願耶. 答曰. 作福無願無所標立. 願

爲導御能有所成. 如佛所說. 若人修少福少

戒. 不知解脫正因. 聞說人天之樂心常願樂.

命終之後各生其中. 此皆願力所致. 菩薩心

生淨土在乎志願堅强. 然後得之. 以此故知.

因彼願力得受勝果. 古德云. 佛果□絶登之

則有階法. 雲峻極屆之則有漸大心. 初發玄

德照於來生. 弘誓□興妙願遍於空界. 一念

興志. 卽塵劫之瑞華. 半刻虔躬乃大千之甘

下	欄

露. 大莊嚴論云. 佛國大事獨行功德不能成

就. 要須願力資助引而成之. 以願力故福德

增長. 不失不壞當生佛土隨願見佛. 華嚴經

云. 是人臨命終時最後刹那. 一切諸根悉皆

散壞. 一切親屬悉皆捨離. 一切威勢悉皆退

失. 乃至象馬車乘珍寶伏藏. 如是一切無復

相隨. 唯此願王不相捨離. 於一切時引導. 其

前一刹那中. 卽得往生極樂世界

善導和尙修行發願儀

修淨土入觀. 及睡時應發此願. 若坐若立一

心合掌. 正面西向十聲阿彌陀佛. 觀世音大

勢至淸淨大海衆菩薩. 竟發願云. 弟子現是

生死凡夫. 罪障深重輪□六道苦不可言. 今

遇知識得聞彌陀名號本願功德. 一心稱念

心願往生. 願佛慈悲不捨哀○攝受. 弟子(某甲)

不識佛身相好光明. 願佛示現令我得見及

見觀音勢至諸菩薩等. 彼世界中淸淨莊嚴

光明妙相等. 令我了了得見. 發此願已一心

正念卽隨意入觀. 或臨臥發願而睡. 或有正

發願時卽得見之. 或睡時得見. 但辦專志自

然圓滿所願

白侍郎發願心生淨土文

記曰. 我本師釋迦如來說言. 從是西方過十

萬億佛土. 有世界號極樂. 以無八苦四惡道

故也. 其國號淨土. 以無三毒五濁故也. 其佛

號阿彌陀. 以壽無量願無量. 功德相好光明

無量故也. 諦觀此娑婆世界. 衆生無賢愚無

貴賤無幼艾. 有起心歸佛者. 擧手合掌心向

西方. 有怖厄苦惱開口發聲. 必先念阿彌陀

經數: 一九七三

經名: 廬山蓮宗寶鑑卷第八

頁數: 三三八

上	欄

佛. 又範金合土刻石1[&FFFF]#紋. 乃至印水聚沙

童子戱者. 莫不率以阿彌陀爲上首. 不知其

然而然. 由是而觀是彼如來. 有大誓願於此

衆生. 衆生有大因緣於彼國土明矣. 不然則

南北東西. 過去現在未來佛甚多矣. 何獨如

是哉. 何獨如是哉. 唐中大夫太子少傳白居

易. 當衰暮之歲中風痺之疾. 乃捨俸錢命工

人. 杜敬宗按阿彌陀無量壽二經. □西方世

界一部高九尺廣丈有三尺. 阿彌陀佛坐中

央. 觀音勢至二大士侍左右. 人天瞻仰眷屬

圍□. 樓臺伎樂水樹花鳥. 七寶嚴飾五彩彰

施. 爛爛煌煌功德成就. 弟子居易. 焚香稽首

□於佛前. 起慈悲心發弘誓願. 願此功德回

施一切衆生. 一切衆生有如我老者. 如我病

者. 願離苦得樂斷惡修善. 不越南部便睹西

方. 白女大光應念來感. 靑蓮上品隨願往生.

從現在身盡未來際. 常得親近而供養也. 欲

重宣此義. 而說讚曰. 極樂世界淸淨土. 無諸

惡道及衆苦. 願如我身老病者. 同生無量壽

佛所

憑濟川施經發淨土願文

其略曰. 予之施經一事而具二施. 何故以財

贖經. 是謂財施. 以經傳法. 是謂法施. 按佛所

說. 則施後世當得天上人間福德之報. 法施

當得世智辯聰. 蓋世之報當知此二報者. 皆

是輪□之因苦報之本. 我今發願. 願回此二

報. 臨命終時. 莊嚴往生西方極樂世界. 蓮華

爲胎托質於中. 見佛聞法悟無生忍. 登不退

階入菩薩位. 還來十方界內五濁世中. 普見

中	欄

其身而作佛事. 以今日財法二施之因. 如觀

世音菩薩具大慈悲. 遊歷五道隨類化現. 說

諸妙法開發未悟. 永離苦道令得智慧. 普與

衆生悉得成佛. 乃予施經之願也

右出捨經碑憑察院施經. 不心人天路上富

貴聰明. 而以此功德悉回向淨土願見彌陀.

可謂智識高明深達佛理大乘人也. 嗟見蓮

社人終日念佛而心後世福報. 豈不謬哉. 予

願一切人同生淨土. 故擧憑察院施經發願

文. 與諸人作樣子凡有修福念佛. 乃至一女

之善悉皆發願回向西方. 有所歸趣. 臨終定

生淨土也

廬山蓮宗寶鑑念佛正願卷第七2(終)

廬山蓮宗寶鑑念佛往生正訣卷

第八(一十二章)

念佛往生正訣說

淨土之道往生一門. 具載群經明如□日. 實

修行者入道之方. 乃念佛人3○神之所. 無念

之念念. 卽念於阿彌. 無生之生生. 則生於淨

土. 是故深行菩薩歷代師模. 名卿巨儒庶民

氏女. 篤信斯道結誓進修者不可勝計. 其意

何哉. 必欲生淨土見阿彌. 而後已須知佛本

無身亦無. 其土皆衆生心淨所由致感也. 經

不云乎. 是心作佛是心是佛. 諸佛正遍知海

從心想生. 故天台大師釋之曰. 佛本是無心

淨故有. 良以衆生心淨則法體現前. 衆生心

下	欄

染則苦道流轉. 此乃理之常也. 又何疑乎以

圓實敎所談唯心本具者. 若此若彼若染若

淨. 皆不越吾心之一念也. 夫心者造罪之源

成佛之本. 所謂介爾有心三千具足. 然而三

千諸法旣具十界十如. 三種世間互具而顯.

則安養國土捨此何心. 非但淨土唯心. 蓋地

獄亦唯心矣. 又云. 阿鼻依正全趣極聖之自

心. 身土毘盧不逾下凡之一念. □起悟迷之

見便入邪流. 不分染淨之殊方歸正道刀山

劍樹總是空華. 寶渚金蓮皆成夢事. 如斯受

用始了眞修脫. 或未然宜依權. 漸而加修進

深信阿彌陀佛. 卽我本性貴在禮誦懺念之

間. 行住坐臥之處. 照於三觀契乎一心. 全智

發境全境是心. 故知佛正佛依皆是心. 具心

造信哉. 淨土彌陀昭昭然. 影現于心目之間.

譬如磨銅成鏡必假施功. 直使塵垢淨盡無

餘. 則本體圓明自然顯現. 一切色像俱無隱

焉. 當知鏡中之像. 若謂是有不可承而攬之.

若謂是無則色像歷然可見. 所謂有不定有.

無不定無. 有無雙遣任運是中. 大矣哉. 不思

議境. 唯心妙觀之道也. 欲證斯道必明于因.

當知因該果海. 果徹因源. 原4始要終不離一

念. 從因至果只在初心. 苟能於此善修如是

之因. 至於臨終必獲如是之果. 是知專心念

佛爲因. 往生淨土爲果. 始從聞信信以修持.

積淨業之工夫. 得功緣之成滿. 時節旣至大

理. 昭然視死如歸. 豈不慶快. 故玆直示往生

正訣. 明指到家路頭. 此時自信不疑. 他日出

門不誤. 如此則安養國土何患不生. 自性彌

經數: 一九七三

經名: 廬山蓮宗寶鑑卷第八

頁數: 三三九

上	欄

陀決然可見. 與夫列聖群賢同成淨行歷位

至極者實惟斯道矣

父母臨終往生淨土

諦信淨土發心淨佛者. 蓮池下種時也. 一心

念佛衆善莊嚴者. 蓮華出水時也. 念佛功成

淨土緣熟. 華開見佛時也. 佛子事佛固先事

親. 拳拳孝念不捨. 須臾順父母之情懷. 察父

母之顔色. □乖攝養力爲調和. 又當念風燭

不停須防往生時至. 預以父母平生所修一

切善緣好事及衆人助修功德. 聚爲一疏. 時

時對父母讀之. 要令父母心生歡喜. 又當勸

令坐臥西向不忘淨土. 又當東向說彌陀像.

勸令一心念佛. 焚香鳴磐躬率衆人同聲和

之. 常使佛聲相續不絶. 無以世情悲戀恐失

正念. 臨捨報時猶當用意. 自然諸聖來迎往

生淨土. 寶蓮花中決定成佛. 孝子侍養父母

正在此時不宜懈怠. 此孝子事親臨終之大

事也. 以此爲孝. 其孝至矣. 又肉從古以來念

佛往生西方者非一. 略擧數條以爲念佛者

鑑. 所以烏長國主睹衆1聖以來迎. 隋文皇后

乘異香而西邁. 姚行婆請佛相待. 宋世子侍

母同歸. 可謂一超直入如來地矣

臨終三疑

慈照宗主淨土十門告誡云. 念佛人臨終三

疑不生淨土. 一者疑. 我生來作業極重. 修行

日淺恐不得生. 二者疑. 我欠人債負. 或有心

願未了. 及貪瞋癡未息. 恐不得生. 三者疑. 我

雖念彌陀臨命終時恐佛不來迎接. 有此三

疑. 因疑成障. 失其正念不得往生. 故念佛之

中	欄

人切要諦信佛經明旨勿生疑心. 經云. 念阿

彌陀佛一聲. 滅八十億劫生死重罪. 上至一

心不亂下至十念成功. 接向九蓮令辭五濁.

苟能心心不昧念念無差. 則疑情永斷決定

往生. 可謂十萬億程迪指到. 絲女擬議隔千

山

臨終四關

四關者. 慈照宗主淨土十門告誡云. 凡夫雖

有信心念佛. 緣爲宿業障重合墮地獄. 乘佛

力故. 於床枕間將輕換重. 若也因病苦故悔

悟身心當生淨土也. 無智之人不了此事. □

言. 我今念佛又有病苦. 反謗彌陀. 因此一念

惡心徑入地獄. 此是一關也. 二者雖則持戒

念佛. 緣爲口談淨土意戀娑婆. 不心出世善

根. 爲愛家緣長旺以致臨終. 遭病□死貪生.

信受童兒呼神喚鬼. 燒錢化馬殺戮衆生. 緣

此心邪無佛攝護. 因玆流浪墮落三塗. 是二

關也. 三者或因服藥須用酒[&FFFF]#. 或2被親情

遞相逼勸. 此人無決定信喪失善根. 臨終追

赴王前任王判斷. 是爲第三關也. 四者臨終

之際思惟言業. 繫綴資財愛戀眷屬. 心放不

下失□正念. 故於家舍墮鬼趣中. 已爲禍

3崇. 或爲□犬. 或作蛇身守護家庭宛如在

日. 是爲四關也. 是以楊提刑言. 愛不重不

生娑婆. 念不一不生淨土. 誠哉是言. 凡脩

淨土者. 要當酌實□色思. 專想寂念念彌陀.

全身放下但能堅此一念. 便可碎彼四關. 則

淨土蓮臺的非遙矣. 可謂一句彌陀無別念.

不勞迪指到西方

下	欄

臨終決疑撮要

凡修念佛之人欲生淨土. 每念世間一切無

常. 成必有壞生必有死. 若不親聞佛法. 則捨

身受身輪轉三界. 四生六道無解脫期. 我今

有緣得聞正法. 得修淨業唯佛爲念. 捨此報

身當生淨土. 入彼蓮胎受諸快樂. 永脫生死

不退菩提. 此乃大丈夫平生之能事也. □有

疾病正要向前. 坦蕩身心莫生疑慮. 直須西

向正坐專想. 阿彌陀佛與觀世音大勢至菩

薩. 及無數化佛現在其前. 一心稱念南無阿

彌陀佛聲聲不絶. 於諸世間一切事務. 不得

思念不得貪戀. 若或心念起來但要急稱佛

號. 於念念中除滅罪障. 若病人昏困不能自

念. 則看病人當方便警策勸而諭之. 如此用

心助令命盡. 只此一念決定往生淨土. 命若

未盡自得安寧. 愼勿妄起留[&FFFF]#世間之心. 當

存自存當死須死. 但辦往生何須疑慮. 若解

此理如脫弊服以著上衣. 一捨凡身便登佛

地. 奇哉偉哉至矣盡矣. 或聞天樂異香. 或見

金蓮寶座. 此乃聖境現前. 愼勿疑爲魔事. 經

云. 修淨業者托佛願力. 觀佛寶相爲境故. 如

人近附帝王誰敢干犯4肉. 阿彌陀佛有大慈

悲力. 有大誓願力. 有大智慧力. 有大三昧力

有大威神力. 有大□邪力. 有大降魔力. 有天

眼遠見力. 有天耳遙聞力. 有他心徹鑑力. 有

光明遍照攝取衆生力. 有如是等不可思議

無量最勝功德之力. 豈不能護持修行念佛

之人. 至臨終時令無魔障生淨土哉. 可謂粉

骨碎身未足酬. 一句了然超百億

經數: 一九七三

經名: 廬山蓮宗寶鑑卷第八

頁數: 三四○

上	欄

僧濟臨終注想西方

廬山尊者弟子僧濟臨終之際. 尊者遺燭一

枝曰. 汝可運想西方. 濟執燭注想金容攝心

無亂. 復請僧衆誦十六觀經. 五更濟以燭授

同袍遂假1寐. 及寤曰. 吾夢見阿彌陀佛垂手

接引吾當去矣. 言訖右脅而逝. 此非戒定慧

之所熏修. 而豈能溫容軟語於生死岸頭耶.

可謂得路便行無□□. 等2閑抹過死生關

善導和尙臨終往生正念文

知歸子問曰. 世事之大莫越生死. 一息不來

便屬後世. 一念差錯便墮輪□. 小子累蒙開

誨. 念佛往生之法其理甚明. 又恐病來死至

之時. 心識散亂仍慮他人. 惑動正念忘失淨

因. 伏望重示歸徑之方. □脫比3淪之苦. 師

曰. 善哉問也. 凡一切人命終欲生淨土. 須是

不得□死. 常念此身多苦不淨惡業種種交

纏. 若得捨此穢身. 超生淨土受無量快樂. 解

脫生死苦趣乃是稱意之事. 如脫弊衣得換

珍服. 但當放下身心莫生戀著. 凡遇有病之

時. 便念無常一心待死. □4囑家人及看病

人. 往來問侯人凡來我前. 爲我念佛不得說

眼前閑雜之話. 家中長短之事. 亦不須軟語

安慰祝願安樂. 此皆虛花無益之語. 若病重

將終之際. 親屬不得垂淚哭泣. 及發嗟歎懊

惱之聲. 惑亂心神失其正念. 但一時同聲念

佛. 待氣盡了方可哀泣. □有絲女戀世間心.

便成□□不得解脫. 若得明曉淨土之人. 頻

來策勵極爲大幸. 若依此者決定超生卽無

疑也. 又問曰. 心醫服藥還可用不. 答曰. 心醫

中	欄

服藥初不相妨. 然藥者只能醫病不能醫命.

命若盡時藥豈奈何. 若殺物命爲藥. 以心身

安此則不可. 余多見世人. 因病持齋方獲小

愈. 復爲醫者以酒食血肉佐藥. 其病復作信

知佛力可救酒肉無益也. 又問曰. 心神祈福

如何. 答曰. 人命長短生時已定何假鬼神延

之耶. 若迷惑信邪殺害衆生. 祭祀神鬼但增

罪業反損壽矣. 大命若盡小鬼奈何. 空5□自

惶俱無所濟切宜謹之. 當以此文帖向目前.

時時見之[&FFFF]#致臨危忘失. 又問曰. 平生未曾

念佛人還用得不. 答曰. 此法僧人俗人未念

佛人用之. 皆得往生決無疑也. 余多見世

人. 於平常念佛禮讚發願. 心生西方甚是勤

拳. 及至臨病□又□死. 都不說著往生解脫

之事. 直待氣消命盡識投冥界. 方始十念鳴

6鍾. 恰如賊去關門濟何事也. 死門事大. 須

是自家著力7始. 若一念8若得差錯歷劫受

苦. 誰人相代. 思之思之. 若無事時當以此法

精進受持. 是爲臨終大事. 可謂一條蕩蕩西

方9路徑. 直歸家莫問津

化佛來迎

宗鏡錄或問曰. 心外無佛見佛是心. 云何敎

中說有化佛來迎生諸淨土. 答曰. 法身眞佛

本無生滅. 從眞起化接引迷根. 以化卽眞眞

應一際. 卽不來不去隨應物心. 又化體卽眞

說無來去. 從眞流化現有往還. 卽不來相

而來. 不見相而見也. 不來而來似10月之頓

呈. 不見而見猶行雲之忽現. 問如上所說. 眞

體卽湛然不動. 化相卽不來而來. 正是心外

下	欄

有11他佛來迎. 云何證自心是佛. 答曰此乃是

如來本願功德力故. 令彼有緣衆生專心想

念. 能令自心見佛來迎. 不是諸佛實12遺化身

而來迎接. 但是有緣時機正合. 能令自心見

佛來迎. 則佛身湛然常寂無去無來. 衆生識

心13託佛本願力. 一念變化有去有來. 如鏡面

像似夢施爲. 鏡中之形非內非外. 夢中之事

不有不無. 但是心生非關佛化眞. 信修行之

士端的是要生西方極樂世界. 14專意一念持

一句阿彌陀佛. 只此一念是我本師. 只此一

念卽是化佛. 只此一念是破地獄之猛將. 只

此一念是斬群邪之寶劍. 只此一念是開黑

暗之明燈. 只此一念是度苦海之大船. 只此

一念. 是脫生死之良方. 只此一念是出三界

之徑路. 只此一念是本性彌陀. 只此一念達

唯心淨土. 但只要記得這一句. 阿彌陀佛在

念莫敎失落. 念念常現前. 念念不離心. 無事

也如是念. 有事也如是念. 安樂也如是念.

病苦也如是念. 生也如是念. 死也如是念. 如

是一念分明不昧. 又何必問人覓歸程乎. 可

謂行船盡在把15梢人. 達者同遊涅槃路

賢首菩薩臨終讚念佛偈

又放光明名見佛	此光覺悟將終者

令隨憶念見如來	命終得生其淨國

見有臨終勸念佛	及示尊像令瞻仰

□於佛所深歸信	是故得成此光明

天竺慈雲式懺主云. 前四句讚佛放光. 見其

光者名爲見佛. 能令臨命終時淨土往生. 後

四句讚佛修此光明之因. 其因者□是勸臨